ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் புதிதாக கொரோனா தொற்றுவோர் எண்ணிக்கை தொடர்ந்து குறைந்து வரும் போக்கு நீடிக்கிறது
இந்தியாவில். புதிதாக கொரோனா தொற்றுவோர் எண்ணிக்கை குறைந்து வரும் போக்கு தொடர்ந்து பதிவாகி வருகிறது. புதிதாக நோய் தொற்றுவோரின் எண்ணிக்கை ஒரு மாதத்துக்குப் பின்னர் 9 லட்சம் என்ற எண்ணிக்கைக்கு கீழே தொடர்ந்து நான்காவது நாளாக நீடிக்கிறது. இந்த சரிவு தடையின்றி தொடர்கிறது.
நாட்டில் நோய் தொற்றி உள்ளவர்களின் மொத்த எண்ணிக்கை 8,61,853 ஆகவும், இதன் விகிதம் வெறும் 12.10% ஆகவும் இருக்கிறது.
இந்தியாவில் நோய்தொற்றில் இருந்து குணம் அடைவோரின் எண்ணிக்கையும் அதிகரித்து வருகிறது. மொத்த குணம் அடைந்தோரின் எண்ணிக்கை 61.5 லட்சமாக உள்ளது. நோய் தொற்றால் பாதிக்கப்பட்டவர்கள் எண்ணிக்கை மற்றும் நோய் தொற்றில் இருந்து குணம் அடைந்தவர்களின் எண்ணிக்கை ஆகியவற்றுக்கு இடையேயான வேறுபாடு தொடர்ந்து அதிகரித்து இன்றைக்கு 52,87,682 ஆக உள்ளது.
கடந்த 24 மணி நேரத்தில் 71,559 நோயாளிகள் குணம் அடைந்து வீடு திரும்பி உள்ளனர். புதிதாக நோய் தொற்று உறுதி செய்யப்பட்டவர்கள் எண்ணிக்கை 66,732 ஆக இருக்கிறது. தேசிய அளவில் குணம் அடைந்தோர் விகிதம் 86.36 % ஆக முன்னேற்றம் அடைந்துள்ளது.
10 மாநிலங்கள், யூனியன் பிரதேசங்களில் இருந்து மட்டும் குணம் அடைந்தோரின் விகிதம் 77% ஆக உள்ளது. மகாராஷ்டிரா மற்றும் கர்நாடகாவில் ஒரே நாளில் குணம் அடைந்தோரின் எண்ணிக்கை 10,000 பேருக்கும் அதிகமாக இருக்கிறது.
கடந்த 24 மணி நேரத்தில் புதிதாக 66,732 பேருக்கு நோய் தொற்று உறுதி செய்யப்பட்டுள்ளது. இதில் 10 மாநிலங்கள் மற்றும் யூனியன் பிரதேசங்களில் இருந்து மட்டும் 83 % அளவுக்கு பாதிக்கப்பட்டுள்ளனர். இதில் மகாராஷ்டிராவில் மட்டும் 10,000-த்துக்கும் அதிகமானோர் புதிதாக பாதிக்கப்பட்டு தொடர்ந்து அந்த மாநிலம் முதலிடம் வகிக்கிறது. அடுத்ததாக கர்நாடகா, கேரளா மாநிலங்கள் புதிதாக பாதிக்கப்படுவோரின் எண்ணிக்கையில் தலா 9000-த்துக்கும் மேற்பட்டோரைக் கொண்டு உள்ளன.
கடந்த 24 மணிநேரத்தில் மட்டும் நோய் தொற்றிய 816 பேர் உயிரிழந்துள்ளனர். இதில் 10 மாநிலங்கள், யூனியன் பிரதேசங்களில் இருந்து மட்டும் 85 % அளவுக்கு உயிரிழப்பு ஏற்பட்டுள்ளது. மகாராஷ்டிரா மாநிலத்தில் இருந்து மட்டும் புதிதாக 37 % அளவுக்கு  உயிரிழப்பு ஏற்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்: https://pib.gov.in/PressReleasePage.aspx?PRID=1663639
அறிவியல் மற்றும் தொழில்நுட்பத்துறை
அறிவியல், தொழில்நுட்பம் மற்றும் புதுமைகளால் ஒரு நாட்டின் சமூக-பொருளாதார வளர்ச்சியில் மாற்றத்தை ஏற்படுத்த முடியும்: டாக்டர் ஹர்ஷ் வர்தன்
இந்திய சர்வதேச அறிவியல் திருவிழா-2020-வின் முன்னோட்ட நிகழ்ச்சியை மத்திய அறிவியல் மற்றும் தொழில்நுட்பம், புவி அறிவியல் மற்றும் சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று துவக்கி வைத்தார்.
காணொலி மூலம் நடக்கவுள்ள இந்த வருடத்தின் இந்திய சர்வதேச அறிவியல் திருவிழாவை முன்னிட்டு அறிவியல் மற்றும் தொழில்நுட்பத்தின் பல்வேறு கூறுகளைக் குறித்து 41 நிகழ்ச்சிகள் நடக்கவிருக்கின்றன.
தற்போதைய பெருந்தொற்றை எதிர்த்து போராடுவதில் அறிவியல் மற்றும் தொழில்நுட்பத்தின் பங்கை இந்த நிகழ்ச்சிகள் எடுத்துரைக்கும். இந்திய அறிவியலின் வரலாறு, தத்துவம் மற்றும் அறிவியல், வேளாண் தொழில்நுட்பம், தூய்மையான காற்று, எரிசக்தி, கழிவு மற்றும் சுகாதாரம், பல்லுயிரியல் மற்றும் அறிவியல் சாதுரியம் ஆகியவை இந்த வருட அறிவியல் திருவிழாவின் சில மையக்கருக்கள் ஆகும்.
முன்னோட்ட தொடக்க நிகழ்ச்சியில் பேசிய அமைச்சர், அறிவியல், தொழில்நுட்பம் மற்றும் புதுமைகளால் ஒரு நாட்டின் சமூக-பொருளாதார வளர்ச்சியில் மாற்றத்தை ஏற்படுத்த முடியும் என்று கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்: https://pib.gov.in/PressReleasePage.aspx?PRID=1673515
------
(Visitor Counter : 164
பிரதமர் அலுவலகம்
மேகாலய மாநிலத்தின் முன்னாள் ஆளுநர் திரு. எம். எம். ஜேக்கப் மறைவிற்கு பிரதமர் இரங்கல்
மேகாலய மாநிலத்தின் முன்னாள் ஆளுநர் திரு. எம். எம். ஜேக்கப் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்.
“மேகாலய மாநிலத்தின் முன்னாள் ஆளுநர் திரு. எம். எம். ஜேக்கப்பின் மறைவு வருத்தத்தை அளிக்கிறது. ஒரு நாடாளுமன்ற உறுப்பினராக, அமைச்சராக மற்றும் ஆளுநராக நம் நாட்டிற்கு அவர் முக்கிய பங்கு வகித்துள்ளார். முக்கியமாக கேரள மாநிலத்தின் வளர்ச்சிக்கு அவர் வெகுவாக பங்காற்றியுள்ளார். இந்த துயர நேரத்தில் அவரது குடும்பத்தினருக்கும் நலம் விரும்பிகளுக்கும் எனது இரங்கல்கள்”, என்று பிரதமர் கூறியுள்ளார்.
விவசாயத்துறை அமைச்சகம்
தமிழகம் உள்ளிட்ட மாநிலங்களில் 268.73 லட்சம் மெட்ரிக் டன் நெல் கொள்முதல்
காரீப் 2020-21 பருவத்தில், தமிழகம், பஞ்சாப், ஹரியானா, உத்தரப்பிரதேசம், தெலங்கானா, உத்தராகண்ட், சண்டிகர், ஜம்மு காஷ்மீர், கேரளா, குஜராத் மற்றும் ஆந்திர பிரதேசத்தில் கடந்த 11-ஆம் தேதி வரை, 268.73 லட்சம் மெட்ரிக் டன் நெல் கொள்முதல் செய்யப்பட்டுள்ளது.
இது கடந்த ஆண்டு, இதே காலத்தின் கொள்முதலைவிட 21.58 சதவீதம் அதிகமாகும். இந்த கொள்முதல் மூலம் 22.84 லட்சம் விவசாயிகள், ரூபாய் 50736.53 கோடி குறைந்தபட்ச ஆதரவு விலையைப் பெற்றுள்ளனர்.
மேலும் தமிழகம், கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திர பிரதேசத்தில் இருந்து ஆதரவு விலையில் 45.10 லட்சம் டன் பருப்பு கொள்முதல் ஒப்புதல் வழங்கப்பட்டுள்ளது.
தமிழகம், மகாராஷ்டிரா, குஜராத், ஹரியானா மற்றும் ராஜஸ்தானிலிருந்து கடந்த 11-ஆம் தேதி வரை 54788.28 மெட்ரிக் டன் பாசி பயறு, உளுந்து, நிலக் கடலை மற்றும் சோயா பீன்ஸ் ஆகியவற்றை அரசு கொள்முதல் செய்துள்ளது. இதன் மூலம் 31865 விவசாயிகள் ரூபாய் 294.60 கோடி குறைந்தபட்ச ஆதரவு விலையைப் பெற்றுள்ளனர்.
இதே போல் கர்நாடகா மற்றும் தமிழ்நாட்டில் இருந்து 5089 மெட்ரிக் டன் கொப்பரை தேங்காய், 3961 விவசாயிகளிடமிருந்து கொள்முதல் செய்யப்பட்டுள்ளது. இதன் மூலம் விவசாயிகளுக்கு ரூபாய் 52.40 கோடி குறைந்தபட்ச ஆதரவு விலை கிடைத்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1672346
------
(Visitor Counter : 111
சிறப்பு சேவைகள் மற்றும் கட்டுரைகள்
மத்திய அரசின் நலத்திட்டங்கள் குறித்த தகவல்கள் கடைகோடி மக்களையும் சென்றடைய வேண்டும்: மத்திய தகவல் ஒலிபரப்பு ஊடகப் பிரிவுகளுக்கு மத்திய இணையமைச்சர் திரு.எல்.முருகன் அறிவுறுத்தல்
பிரதமர் திரு. நரேந்திர மோடி தலைமையிலான அரசு செயல்படுத்தும் பல்வேறு மக்கள் நலத்திட்டங்கள் குறித்த விரிவான தகவல்களை கடைகோடி மக்களுக்கும் எடுத்து செல்லும் வகையில் மத்திய தகவல் மற்றும் ஒலிபரப்பு அமைச்சக்தின் கீழ் செயல்படும் அனைத்து ஊடகப் பிரிவுகளும் தங்களது செயல்பாட்டினை முடுக்கி விடவேண்டும் என்று மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் திரு. எல். முருகன் கேட்டுக் கொண்டுள்ளார்.
மத்திய அமைச்சரவையில் இணையமைச்சர் பொறுப்பை ஏற்றபிறகு முதன்முறையாக சென்னை வந்த அவரை மத்திய தகவல் ஒலிபரப்பு அமைச்சகத்தின் தென்மண்டல தலைமை இயக்குனர் திரு. வெங்கடேஸ்வர் உள்ளிட்ட உயர் அதிகாரிகள் விமான நிலையத்தில் வரவேற்றனர். அவர்களிடையே பேசிய அமைச்சர், கொரோனா பெருந்தொற்றின் காரணமாக பல்வேறு துறைகள் பாதிக்கப்பட்டுள்ள நிலையில், மத்திய தகவல் ஒலிபரப்புத் துறை ஊடக அதிகாரிகள், சமூக ஊடகங்களில் அதிநவீன தொழில்நுட்பமான வாட்ஸ் அப், டுவிட்டர், இன்ஸ்டாகிராம், பேஸ்புக் ஆகியவற்றைப் பயன்படுத்தி மத்திய அரசால் செயல்படுத்தப்பட்டுள்ள 5 கிலோ இலவச அரிசி / கோதுமை திட்டத்தின் பயன்கள் குறித்த செய்தியினை மக்களிடம் எடுத்து செல்ல வேண்டும் என்று கூறினார். நாட்டில் உள்ள 18 வயதுக்கு மேற்பட்ட அனைவருக்கும் இலவச தடுப்பூசி வழங்கவும், மருத்துவக் கட்டமைப்புகளை மேம்படுத்தவும் மத்திய அரசு எடுத்து வரும் முயற்சிகளை மக்களிடம் கொண்டு சேர்க்க வேண்டும் என்று கேட்டுக் கொண்டார்.
மக்களின் விருப்பங்களை பிரதிபலிக்கும் வகையில் அகில இந்திய வானொலி மற்றும் பொதிகை செய்தி தொலைக்காட்சியும் தங்களது செய்திகளையும், நிகழ்ச்சிகளையும் ஒலி, ஒளிபரப்பு செய்திட வேண்டும் எனவும் கூறினார். விவசாயிகள், கொரோனா பாதிக்கப்பட்டவர்கள் உள்ளிட்ட பயனாளிகளின் வங்கி கணக்கில் நேரடியாக பணம் வரவு வைக்கும் முறையினால் பயனடைந்தோர்களின் அனுபவங்கள் குறித்த தகவல்களையும், மத்திய அரசின் மின்னணு ஊடகங்கள் செய்தி வெளியிட வேண்டுமென கூறினார்.
இதேபோல், தகவல் ஒலிபரப்பு அமைச்சகத்தின் கீழ் செயல்படும் புத்தக வெளியீட்டு பிரிவு தமிழ்நாட்டின் வரலாறு, பாராம்பரியம், மொழியின் தொன்மை குறித்த புத்தகங்கள் அதிக அளவில் வெளியிட வேண்டும் என்று அவர் கூறினார்.
தொடர்ந்து, மத்திய அமைச்சர் செய்தி ஒலிபரப்பு அமைச்சகத்தின் கீழ் செயல்படும் பல்வேறு ஊடகப் பிரிவுகளின் செயல்பாடுகள் குறித்து விரிவாக ஆய்வு செய்தார். இந்த நிகழ்ச்சியில் சென்னை பத்திரிக்கை தகவல் அலுவலகத்தின் கூடுதல் தலைமை இயக்குநர் திரு. மா. அண்ணாதுரை, இயக்குநர் திரு. குருபாபு பலராமன், மண்டல மக்கள் தொடர்பு அலுவலகத்தின் இயக்குநர் திரு. காமராஜ், அகில இந்திய வானொலி மற்றும் பொதிகை தொலைக்காட்சியின் உயர் அதிகாரிகள் பங்கேற்றனர்.
பிரதமர் அலுவலகம்
ஜேசோரேஷ்வரி காளி சக்தி பீடத்தில் பிரதமர் பூஜை
இரண்டு நாட்கள் சுற்றுப் பயணமாக வங்கதேசம் சென்றுள்ள பிரதமர் திரு நரேந்திர மோடி, தமது இரண்டாவது தினத்தை காளி தேவியின் ஆசீர்வாதத்துடன் துவக்கினார்.
பாரம்பரிய புராணங்களின்படி 51 சக்தி பீடங்களுள் ஒன்றான சத்கிராவில் உள்ள ஜேசோரேஷ்வரி காளி சக்தி பீடத்தில் பிரதமர் பூஜை செய்தார். தங்க முலாம் பூசப்பட்ட, வெள்ளியினாலான கைவினை கிரீடத்தை அவர் காளி தேவிக்கு காணிக்கையாக செலுத்தினார். உள்நாட்டு கைவினைக் கலைஞரால் சுமார் 3 வார காலங்களில் இந்த கிரீடம் தயாரிக்கப்பட்டது.
நட்பின் அடையாளமாக, ஆலயத்துடன் இணைந்த சமூக அரங்கத்துடன் கூடிய புயல் பாதுகாப்பு வளாகத்தை அமைப்பதற்கு உதவுவதாக பிரதமர் அறிவித்தார். வருடந்தோறும் நடைபெறும் காளி பூஜை மற்றும் கோவில் விழாக்களின் போது பக்தர்கள் பயன்படுத்துவதற்கும், அனைத்து நம்பிக்கைகளைக் கொண்ட சமூகங்கள் பயன்படுத்தும் வகையில் புயல் பாதுகாப்பு வளாகமாகவும் சமூக வசதிகள் கொண்டதாகவும் இந்தக் கட்டமைப்பு இருக்கும்.
-------
(
விவசாயத்துறை அமைச்சகம்
ஜார்கண்டில் உள்ள இந்திய வேளாண் ஆய்வுக் கழக நிர்வாக, கல்விக் கட்டிடத்திற்கு டாக்டர் சியாமா பிரசாத் முகர்ஜியின் பிறந்த ஆண்டு நினைவு தினத்தையொட்டி அவரது பெயர் சூட்டப்பட்டுள்ளது.
நாட்டிலுள்ள விவசாயிகளின் வருமானத்தை 2022ஆம் ஆண்டுக்குள் இரட்டிப்பாக்குவதற்கு அரசு உறுதி பூண்டுள்ளது என்றும், அது தொடர்பான பல்வேறு திட்டங்களையும் அரசு செயல்படுத்தி வருகிறது என்றும், முக்கிய முயற்சிகளை மேற்கொண்டுள்ளது என்றும், மத்திய வேளாண் மற்றும் விவசாயிகளின் நலன், கிராமப்புற வளர்ச்சி, பஞ்சாயத்துராஜ் துறைகளுக்கான அமைச்சர் திரு.நரேந்திர சிங் தோமர் கூறியுள்ளார். ஜார்கண்டில் ஹசாரிபாகில் பருஹிக்கருகே கௌரி கர்மாவில் உள்ள இந்திய வேளாண் ஆய்வுக் கழகத்தின் புதிய விருந்தினர் இல்லத்தையும், அதன் புதிய நிர்வாக, கல்விக் கட்டடங்களையும் காணொளி மாநாட்டின் மூலம், அமைச்சர் திறந்து வைத்துப் பேசினார். மறைந்த டாக்டர் சியாமா பிரசாத் முகர்ஜியின் பிறந்த தினமான இன்று இந்த கட்டிடத்திற்கு டாக்டர் சியாமா பிரசாத் முகர்ஜியின் பெயரைச் சூட்டினார். ஒரு தேசம் ஒரு சட்டம் என்பதற்காகக் குரலெழுப்பி நாட்டின் ஒற்றுமைக்காகவும் ஒருங்கிணைப்புக்காகவும் பாடுபட்டு, காஷ்மீரில் தனது வாழ்க்கையைத் தியாகம் செய்தவர் டாக்டர். சியாமா பிரசாத் முகர்ஜி என்று திரு தோமர் கூறினார்.
2020- 21ஆம் ஆண்டுக்கான நிதிநிலை அறிக்கையில் அறிவிக்கப்பட்ட 16 அம்ச செயல்திட்டமும், புதிய சட்ட விதிமுறைகளும் விவசாயிகளின் வருவாயை இரட்டிப்பாக்குவதற்கான இலக்கை அடைய உதவும் என்று அமைச்சர் கூறினார். வேளாண் செயல்பாடுகளுக்காகவும், நீர்ப்பாசனம், கிராமப்புற வளர்ச்சி ஆகியவற்றுக்காகவும், அரசு 2.83 லட்சம் கோடி ரூபாயை - இதுவரை இல்லாத அளவிற்கு உயரிய தொகையை - ஒதுக்கியுள்ளது என்று அமைச்சர் கூறினார். சுயசார்பு இந்தியா திட்டத்தின் கீழ் வேளாண் துறைக்கு கட்டமைப்பு நிதியத்திற்கு ஒரு லட்சம் கோடி ரூபாய் உட்பட பல புதிய திட்டங்களை பிரதமர் திரு நரேந்திர மோடி அறிவித்துள்ளார்.
மத்திய வேளாண் துறை இணை அமைச்சர்கள் திரு புருஷோத்தம் ரூபாலா, திரு கைலாஷ் சவுத்ரி, இந்திய வேளாண் ஆராய்ச்சிக் குழுமத்தின் தலைமை இயக்குநர் டாக்டர் திரிலோசன் மகாபாத்ரா, இந்திய வேளாண் ஆராய்ச்சிக் குழுமத்தின் இயக்குநர் டாக்டர் ஏ கே சிங், இதர அதிகாரிகள், விஞ்ஞானிகள், விவசாயிகள் இந்த காணொளி மாநாட்டில் பங்கேற்றனர்.
மின்னணு மற்றும் தகவல் தொழில்நுட்பம்
ஆதார் அட்டையை தனிநபரின் அடையாளமாக ஏற்பதற்கு முன்பு அதனை கட்டாயம் பரிசோதிக்கவேண்டும்: யுஐடிஏஐ
ஆதார் அட்டையை எந்த வடிவில் வழங்கினாலும், அடையாளமாக ஏற்கும் முன்பு அதனை தீவிரமாக பரிசோதிக்க வேண்டும் என இந்திய தனித்துவ அடையாள ஆணையமான  தெரிவித்துள்ளது. ஆதார் அட்டை, இ-ஆதார், ஆதார் பிவிசி அட்டை மற்றும் எம் ஆதார் என எந்த வடிவில் ஆதார் அட்டை வழங்கப்பட்டாலும் அதன் உண்மை தன்மையை பரிசோதித்து உறுதி செய்யவேண்டும் என தெரிவித்துள்ளது. சமூக விரோதிகள் 12 இலக்க எண்கள் கொண்ட ஆதார் அட்டையை தவறுதலாக பயன்படுத்துவதற்கு தடை விதிக்கப்பட்டுள்ளது. எனவே, ஆதார் எண் என தனிநபர் வழங்கும் 12 இலக்க எண்ணை அப்படியே ஏற்கக்கூடாது.
ஆதார் அட்டையை தனிநபரின் அடையாளமாக வழங்கப்படும் போது, அந்த எண்ணை பயன்படுத்துவதற்கு முன்பு அதன் உண்மைத் தன்மையை பரிசோதித்து அறியவேண்டியது அவசியம் என அனைத்து மாநில அரசுகளுக்கும் யுஐடிஏஐ அறிவுறுத்தியுள்ளது. எம்-ஆதார் செயலி,  ஆதார் க்யூ ஆர் கோட் ஸ்கேனர்  ஆகியவற்றின் மூலம் ஆன்டராய்டு வசதியை பயன்படுத்தி தீவிரமாக பரிசோதிக்க வேண்டும்.
PIB Headquarters
ராயப்பேட்டை தொழிலாளர் வருங்கால வைப்பு நிதி அலுவலகத்தில் ஆதார் பதிவு மையம் திறப்பு
ராயப்பேட்டையில் உள்ள மண்டல தொழிலாளர் வருங்கால வைப்பு நிதி அலுவலகத்தில், தமிழ் நாடு மின்னணு கழகம் ஆதார் பதிவு மையத்தை அமைத்துள்ளது.
கே.ஒய்.சி எனப்படும் நுகர்வோரை அறிந்து கொள்வோம் பயன்பாட்டிற்காக ஆதாரில் உள்ள பெயர், முகவரி, பிறந்த தேதி, கைபேசி எண் ஆகியவற்றில் திருத்தம் செய்ய விரும்புவோர், தங்களின் பான் கார்டு, ஓட்டுனர் உரிமம், பாஸ்போர்ட், வாக்காளர் அடையாள அட்டை, பிறப்பு சான்றிதழ் போன்ற ஆதாரங்களை எடுத்துச் சென்று ராயப்பேட்டையில் உள்ள ஆதார் பதிவு மையத்தில் மாற்றிக் கொள்ளலாம்.
அனைத்து வைப்பு நிதி உறுப்பினர்களும் தங்களின் ஆதார் அட்டையில் தேவையான மாற்றங்களை செய்து கொள்ள இந்த சேவையை பயன்படுத்திக் கொள்ளுமாறு சென்னை மண்டல தொழிலாளர் வைருங்கால வைப்பு நிதி ஆணையர் திரு. சலில் சங்கர் வெளியிட்டுள்ள செய்தி குறிப்பில் கேட்டுக் கொண்டுள்ளார்.
கப்பல் போக்குவரத்து அமைச்சகம்
துறைமுகம் மற்றும் சரக்குகள் ஏற்றி இறக்கும் தொழிலாளர்களுக்கு புதிய ஊதிய ஒப்பந்தம் கையெழுத்து
துறைமுகம் மற்றும் சரக்குகள் ஏற்றி இறக்கும் ‘சி’ மற்றும் ‘டி’ வகை தொழிலாளர்களுக்கு மத்திய கப்பல் போக்குவரத்துத் துறை அமைச்சர் திரு நிதின் கட்கரி முன்னிலையில் புதிய ஊதிய ஒப்பந்தம் மும்பையில் கையெழுத்தானது.
இந்த ஒப்பந்தத்தின் மூலம் நாடு முழுவதும் உள்ள பெரிய துறைமுகங்களில் பணியாற்றும் துறைமுகம் மற்றும் சரக்குகள் ஏற்றி இறக்கும் 32,000க்கும் அதிகமான தொழிலாளர்கள் 1,05,000 ‘சி’ மற்றும் ‘டி’ வகை ஓய்வூதியர்களும் பயனடைவார்கள். அனைத்து பெரிய துறைமுகங்களிலும் பணியாற்றுகின்ற மற்றும் ஓய்வூதியர்களுக்கு ஆண்டு ஒன்றுக்கு சுமார் 560 கோடி ரூபாய் செலவாகும்.
1947-ன் தொழில்துறை தாவாக்கள் சட்டம் பிரிவு 12 கீழ் துறைமுக நிர்வாகத்திற்கும் ஆறு பெரிய துறைமுக மற்றும் சரக்குகள் ஏற்றி இறக்கும் தொழிலாளர் சம்மேளனங்களுக்கும் இடையே தொழிலாளர் நல தலைமை ஆணையரை பிரதிநிதித்துவப்படுத்தும் மண்டல தொழிலாளர் நல ஆணையர் முன்னிலையில் இந்த ஒப்பந்தம் கையெழுத்தானது. இது 2017 ஜனவரி 1-லிருந்து பின் தேதியிட்டு அமல்படுத்தப்படும். பல பெரிய பொதுத்துறை நிறுவனங்களுக்கு பத்தாண்டுக் கால உடன்பாடு என்பதற்கு மாறாக துறைமுகப் பிரிவில் ஐந்தாண்டுக்கால ஒப்பந்தமாக இது கையெழுத்தாகியுள்ளது.
-----
(Visitor Counter : 133
சிறுபான்மையினர் நலன் அமைச்சகம்
கிராமங்கள் மற்றும் தொலைதூர பகுதிகளில் கொரோனா தடுப்பூசி பற்றி விழிப்புணர்வு பிரச்சாரம்: மத்திய அமைச்சர் தொடங்கி வைத்தார்
கிராமங்கள் மற்றும் தொலைதூர பகுதிகளில் கொரோனா தடுப்பூசி பற்றிய விழிப்புணர்வு பிரச்சாரத்தை மத்திய சிறுபான்மையினர் விவகாரத்துறை அமைச்சர் திரு முக்தார் அப்பாஸ் நக்வி இன்று தொடங்கி வைத்தார்.
கிராமங்கள் மற்றும் தொலைதூர பகுதிகளில் கொரோனா தடுப்பூசி பற்றி விழிப்புணர்வை ஏற்படுத்தும் ‘வாழ்க்கை இருக்கும்போது நம்பிக்கையும் இருக்கிறது’ என்ற பிரச்சாரத்தையும், தடுப்பூசி பற்றிய வதந்திகளை தகர்ப்போம் என்ற பிரச்சாரத்தையும் மத்திய சிறுபான்மையினர் விவகாரத்துறை அமைச்சர் திரு முக்தார் அப்பாஸ் நக்வி இன்று தொடங்கி வைத்தார்.
உத்தரப் பிரதேசம் ராம்பூர் மாவட்டத்தின் சம்ராவ்வா பகுதியில் உள்ள ஆரம்ப சுகாதார மையத்தில் இந்த பிரச்சாரத்தை தொடங்கி வைத்து திரு முக்தார் அப்பாஸ் நக்வி பேசியதாவது:
கொரோனா தடுப்பூசி போட தயங்குவது, கொரோனாவுக்கு விடுக்கும் அழைப்பு. நாட்டின் சில பகுதிகளில், கொரோனா தடுப்பூசி பற்றி வதந்திகளை சிலர் பரப்புகின்றனர். அவர்கள் எல்லாம் சுகாதாரம் மற்றும் மக்கள் நலனுக்கான எதிரிகள்.
சிறுபான்மையினர் விவகாரத்துறை அமைச்சகம், சமூக-கல்வி இயக்கங்கள், தொண்டு நிறுவனங்கள், பெண்கள் சுய உதவி குழுவினர் ஆகியவற்றுடன் இணைந்து கொரோனா தடுப்பூசி பற்றிய விழிப்புணர்வு பிரச்சாரத்தை இன்னும் சில நாட்களில் நாடு முழுவதும் நடத்தவுள்ளது.
கொரோனா தடுப்பூசி பற்றி பிரபலங்களின் வீடியோ கருத்துக்களும், சமூக இணையதளங்கள் மூலம் வெளியிடப்படும். இந்த பிரச்சாரத்தில் பல பிரபலங்கள் இணையவுள்ளனர்.
இவ்வாறு அமைச்சர் திரு முக்தார் அப்பாஸ் நக்வி பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729024
----
(Visitor Counter : 186
ரெயில்வே அமைச்சகம்
முடக்கநிலை காலத்தில் உதவி தேவைப்படுவோருக்கு சமைத்த உணவுகளை வழங்கும் பணியை இந்திய ரயில்வே தீவிரப்படுத்தியுள்ளது
13 ஐ.ஆர்.சிடி.சி. உணவு தயாரிப்பு வசதி உள்ள இடங்கள் உணவு விநியோகத்துக்கான முன்னோடி மையங்களாக மாறவுள்ளன
இன்றைக்கு  நாடு முழுக்க உதவி தேவைப்படுவோருக்கு மொத்தம் 11030 மதிய உணவுகளை ஐஆர்சிடிசி வழங்கியது
அந்தந்த மண்டலங்கள், கோட்டங்களின் மூத்த ரயில்வே அதிகாரிகள் உரிய வசதிகளை அளிப்பார்கள்
இந்திய ரயில்வேயின் ஐஆர்சிடிசி சமையல் வசதி உள்ள பகுதிகளில், உதவி தேவைப்படும் நிலையில் இருப்போருக்கு சமைத்த உணவுகள் மற்றும் காகிதத் தட்டுகளை மொத்தமாக அளிக்க இந்திய ரயில்வே முடிவு செய்துள்ளது
மண்டலம் வாரியாக ஐஆர்சிடிசி சமையல் வசதி உள்ள இடங்களின் பட்டியல் கீழே தரப்பட்டுள்ளது:
- தெற்கு மத்திய ரயில்வே : விஜயவாடா
- மேற்கு ரயில்வே: ஆமதாபாத், மும்பை சென்ட்ரல்
- ஈஸ்ட்கோஸ்ட் ரயில்வே: குர்தா சாலை
- தென் கிழக்கு ரயில்வே: பாலசோர்
- வடக்கு ரயில்வே: புதுடெல்லி, பார்காஞ்ச்
- வடக்கு மத்திய ரயில்வே: பிரயாக்ராஜ், ஜான்சி, கான்பூர்
- மத்திய ரயில்வே: சிஎஸ்எம்டி, புனே, ஷோலாப்பூர், பூசாவால்
- மேற்கு மத்திய ரயில்வே: இட்டார்சி
- தென் மேற்கு ரயில்வே: பெங்களூர், ஹூப்பளி
- தெற்கு ரயில்வே: திருவனந்தபுரம், செங்கல்பட்டு, காட்பாடி, மங்களூர்
- கிழக்கு ரயில்வே: சியல்டாஹ், ஹௌரா
- கிழக்கு மத்திய ரயில்வே: ராஜேந்திர நகர்
- வடக்கு பிராண்டியர் ரயில்வே: கட்டிஹர்
இன்றைக்கு அதாவது 29 மார்ச் 2020 நாளில், உதவி தேவைப்படும் நிலையில் உள்ளவர்கள், குடிபெயர்ந்து சென்ற தொழிலாளர்கள், சில முதியோர் இல்லங்கள் மற்றும் நாடெங்கும் உள்ள மற்றவர்களுக்கு மொத்தம் 11030 மதிய உணவுகளை ஐஆர்சிடிசி வழங்கியது.
(Visitor Counter : 95
எஃகுத்துறை அமைச்சகம்
மத்திய அமைச்சரவையால் ஒப்புதல் அளிக்கப்பட்ட சிறப்பு எஃகுக்கான உற்பத்தி சார்ந்த ஊக்குவிப்புத் திட்டம் குறித்து அடிக்கடி கேட்கப்படும் கேள்விகளுக்கான விடைகள்
சிறப்பு எஃகுக்கு உற்பத்தி அடிப்படையிலான ஊக்குவிப்புத் திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை நேற்று ஒப்புதல் அளித்தது.
https://youtu.be/8YTK7STbooU
இது குறித்து அடிக்கடி கேட்கப்படும் கேள்விகளும் அவற்றுக்கான விடைகளும் பின்வருமாறு:
1. சிறப்பு எஃகுக்கான உற்பத்தி அடிப்படையிலான ஊக்குவிப்புத் திட்டம் என்றால் என்ன?
நாட்டில் சிறப்பு எஃக்கின் உற்பத்தியை ஊக்கத்தொகை அளிப்பதன் மூலம் பெருக்குவது இத்திட்டத்தின் நோக்கமாகும். தற்சமயம் நாட்டின் எஃகு உற்பத்தி குறைவாக உள்ளது. இத்திட்டத்தின் மூலம் அதன் உள்நாட்டு உற்பத்தி பெருகும் என்று எதிர்பார்க்கப்படுகிறது. மேலும், முதலீடு மற்றும் தொழில்நுட்பங்கள் ஈர்க்கப்படும்.
2. சிறப்பு எஃகு என்றால் என்ன?
எஃகு உற்பத்தி செயல்பாட்டின் மதிப்பு கூட்டப்பட்ட பொருளாக சிறப்பு எஃகு உள்ளது.
3. சிறப்பு எஃகுக்கான உற்பத்தி அடிப்படையிலான ஊக்குவிப்புத் திட்டத்தின் கீழ் எவையெல்லாம் வரும்?
உற்பத்தியுடன் கூடிய ஊக்குவிப்புத் திட்டத்திற்காக சிறப்பு எஃகுத் துறையின் 5 பிரிவுகள் தேர்வு செய்யப்பட்டுள்ளன:
1. பூசிய/ பூசப்பட்ட எஃகுப் பொருட்கள்.
2. அதிக வலிமை/ தாங்கு திறன் கொண்ட எஃகு.
3. சிறப்பு வாய்ந்த தண்டவாளங்கள்.
4. கலவை எஃகு பொருட்கள் மற்றும் எஃகு கம்பிகள்.
5. மின்சார எஃகு.
4. எதற்காக இந்த பொருட்கள் தேர்ந்தெடுக்கப்பட்டன?
இந்த பொருட்களுக்கான உள்நாட்டு உற்பத்தி, இறக்குமதி மாற்று, ஏற்றுமதி மற்றும் முதலீடுகளுக்கான சாத்தியக்கூறுகள் அதிகமாக உள்ளன.
5. இத்திட்டத்தின் கீழ் வழங்கப்படவிருக்கும் ஊக்கத்தொகையின் மதிப்பு எவ்வளவு?
மொத்த மதிப்பீடு ரூ 6,332 கோடி ஆகும்.
6. இதன் மூலம் நாட்டுக்கு எவ்வாறு பலன் கிடைக்கும்?
2019-20-ல் உற்பத்தி 17.6 லட்சம் மில்லியன் டன்கள், மதிப்பு ரூ 97,287 கோடியாக இருக்கும் நிலையில், 2026-27-ல் உற்பத்தி 42.2 லட்சம் மில்லியன் டன்கள், மதிப்பு ரூ 2.42 லட்சம் கோடியாக இருக்கும் என்று எதிர்பார்க்கப்படுகிறது. இறக்குமதியின் அளவு குறைந்து, ஏற்றுமதி அதிகரிக்கும்.
7. இத்திட்டத்தின் மூலம் சிறு, குறு, நடுத்தர தொழில் நிறுவனங்களுக்கு பலன் கிடைக்குமா?
சிறு, குறு, நடுத்தர தொழில் நிறுவனங்கள் உள்ளிட்ட அனைவருக்கும் சமமான வாய்ப்பை வழங்குவதை இத்திட்டம் நோக்கமாக கொண்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738126
=----
(Visitor Counter : 252
பிரதமர் அலுவலகம்
தேசிய வாக்காளர் தினத்தை முன்னிட்டு பிரதமர் மக்களுக்கு வாழ்த்து
தேசிய வாக்காளர் தினத்தை முன்னிட்டு பிரதமர் திரு. நரேந்திர மோடி மக்களுக்கு வாழ்த்துத் தெரிவித்துள்ளார்.
“தேசிய வாக்காளர் தின வாழ்த்துக்கள். இந்த நாளில் நமது ஜனநாயகத்தை வலுப்படுத்துவதற்கு நாம் மீண்டும் உறுதி ஏற்போம் என்றும் தேசிய, மாநில உள்ளூர் நிலைகளில் ஜனநாயக நடைமுறையில் தவறாது பங்கேற்று இதனை உறுதி செய்வோம். புதிய இந்தியாவை உருவாக்குவதில் இது மிகவும் உதவியாக இருக்கும்.
வாக்காளர் பதிவு விழிப்புணர்வை ஏற்படுத்துமாறு குறிப்பாக இளைஞர்களிடையே தங்களை வாக்காளர்களாக பதிவு செய்துக் கொள்ள வேண்டுமென்ற விழிப்புணர்வை ஏற்படுத்துமாறு அனைத்து தரப்பு மக்களையும் நான் கேட்டுக் கொள்கிறேன். பதிவான ஒவ்வொரு வாக்கும் நமது ஜனநாயக கட்டமைப்பை வலுப்படுத்தும்” என்று பிரதமர் தமது செய்தியில் குறிப்பிட்டுள்ளார்.
பிரதமர் அலுவலகம்
இளம் வயதிலேயே தேச நலன் குறித்த பிரச்சினைகளை புரிந்து கொண்ட டேராடூன் மாணவர் அனுராக் ரமோலாவின் செயலால் ஈர்க்கப்பட்ட பிரதமர், அந்த மாணவருக்கு கடிதம் எழுதியுள்ளார்
“வருங்காலத்தில் வலிமையான மற்றும் வளமான இந்தியாவை கட்டமைப்பதில் நமது இளைய தலைமுறையினரின் பங்களிப்பு முக்கியமானதாக இருக்கும்”
நாட்டின் இளைய தலைமுறையினர், குறிப்பாக மாணவர்களின் மனவலிமையை ஊக்கப்படுத்தும் விதமாக பிரதமர் திரு நரேந்திர மோடி அவர்களுடன், அவ்வப்போது கலந்துரையாடி வருகிறார். ‘மனதின் குரல்’, ‘தேர்வு பற்றிய விவாதம்’ அல்லது தனிப்பட்ட பேச்சுவார்த்தைகள் என எதுவாக இருந்தாலும் பிரதமர் மோடி எப்போதும் இளைஞர்களின் பிரச்சினைகள் மற்றும் அவர்களது ஆர்வத்தை பல்வேறு ஊடகங்கள் வாயிலாக அறிந்து அவர்களை ஊக்கப்படுத்தி வருகிறார். இதன் ஒரு பகுதியாக, டேராடூனைச் சேர்ந்த 11-ம் வகுப்பு மாணவர் அனுராக் ரமோலாவின் கடிதத்திற்கு பதில் கடிதம் எழுதிய பிரதமர், அந்த மாணவரின் ஓவியம் மற்றும் அவரது சிந்தனைகளுக்கு பாராட்டுத் தெரிவித்துள்ளார்.
அனுராக்கின் கருத்துக்களால் ஈர்க்கப்பட்ட பிரதமர்., அவருக்கு எழுதியுள்ள கடிதத்தில், உங்களது ஓவியத்தின் மையக் கருவாக ‘இந்திய சுதந்திரத்தின் அமிர்தப் பெருவிழா’–வை தேர்ந்தெடுத்திருப்பது, உங்களது சிந்தனைகள் முதிர்ச்சியடைந்திருப்பதை நீங்கள் எழுதிய கடிதத்தின் வார்த்தைகளில் உணர்ந்து கொள்ள முடிகிறது என்று குறிப்பிட்டுள்ளார். உங்களது வளரிளம் பருவத்திலிருந்தே தேச நலன் சார்ந்த அம்சங்களை அறிந்துகொள்ளும் தன்மையை நீங்கள் உருவாக்கி்க் கொண்டிருப்பதும், ஒரு பொறுப்புள்ள குடிமகன் என்ற முறையில், நாட்டின் வளர்ச்சியில் உங்களது பங்களிப்பை உணர்ந்திருப்பதை அறிந்து நான் மிகுந்த மகிழ்ச்சி அடைகிறேன்’.
இந்தியாவை தற்சார்பு அடைந்த நாடாக மாற்றுவதில் நாட்டு மக்கள் அனைவரின் பங்களிப்பையும் பாராட்டியுள்ள அதே வேளையில், தமது கடிதத்தில் பிரதமர் மேலும் கூறியிருப்பதாவது: “சுதந்திரத்தின் இந்த அமிர்த காலத்தில், நாடு கூட்டு வலிமையின் சக்தி மற்றும் ‘அனைவரும் முயற்சிப்போம்’ என்ற தாரக மந்திரத்துடன் நாடு தொடர்ந்து முன்னோக்கி சென்று கொண்டிருப்பதாக தெரிவித்துள்ளார்.
அனுராக்கின் எதிர்கால முயற்சிகள் வெற்றியடைய வாழ்த்துத் தெரிவித்துள்ள பிரதமர் மோடி, வெற்றிக்கான அனைத்து தகுதிகளையும் கொண்ட புதுமை சிந்தனைகளுடன் வாழ்க்கையில், தொடர்ந்து முன்னேற்றம் அடைவீர்கள் என்றும் நம்பிக்கை தெரிவித்துள்ளார்.
மாணவர் அனுராக்கை ஊக்கப்படுத்தும் விதமாக அவரது ஓவியத்தை நமோ செயலி மற்றும் Narendramodi.in என்ற தமது இணையதளத்திலும் பதிவேற்றம் செய்துள்ளார்.
தேச நலன் சார்ந்த தலைப்புகள் குறித்த தமது எண்ணங்களை விவரித்து மாணவர் அனுராக் ஏற்கனவே பிரதமருக்கு கடிதம் எழுதியிருந்தது நினைவு கூரத்தக்கது. அனுராக் எழுதிய கடிதத்தில், எதிர்மறையான நேரங்களிலும் பொறுமையை இழக்காமல் இருப்பதுடன், கடின உழைப்பு மூலம் தமது குறிக்கோளை நோக்கி முன்னேறிச் செல்வது மற்றும் அனைவரையும் ஒருங்கிணைத்துச் செல்லும் பிரதமரின் செயல்பாடுகள் தம்மை பெரிதும் ஈர்த்ததாக குறிப்பிட்டிருந்தார்.
குறிப்பு: அனுராக் ரமோலா கலை மற்றும் கலாச்சாரத்திற்கான 2021ஆம் ஆண்டின் பிரதமரின் தேசிய குழந்தைகள் விருது பெற்றவர் ஆவார்.
(
ஆயுஷ்
ராஷ்ட்ரிய ஆயுர்வேத வித்யாபீடத்தின் பட்டமளிப்பு விழா: ஆயுஷ் அமைச்சர் திரு. சர்பானந்த சோனோவால் மார்ச் 11ம் தேதி தொடங்கி வைக்கிறார்
ஆயுஷ் அமைச்சகத்தின் கீழ் செயல்படும் தன்னாட்சி அமைப்பான ராஷ்ட்ரிய ஆயுர்வேத வித்யா பீடம் தனது 25வது பட்டமளிப்பு விழாவை மார்ச் 11ம் தேதி கொண்டாடுகிறது. இதை மத்திய ஆயுஷ் அமைச்சர் திரு. சர்பானந்த சோனோவால், தொடங்கி வைக்கிறார்.
விடுதலையின் அம்ரித் மஹோத்ஸவத்தை நாடு கொண்டாடுவதால், இந்தாண்டு பட்டமளிப்பு விழாவின் கருப்பொருள், ‘‘ஆயுர்வேத உணவு - ஆரோக்கிய இந்தியாவின் அடிப்படை’’.
மார்ச் 11, 12 ஆகிய இரு நாட்கள் நடைபெறும் நிகழ்ச்சியில், ராஷ்ட்ரிய ஆயுர்வேத வித்யா பீடத்தில், சமீபத்தில் படிப்பை முடித்த 155 மாணவர்களுக்கு சான்றிதழ்கள் வழங்கப்படும். அடுத்த கட்ட மாணவர் சேர்க்கை ‘சிஷ்யோபநயனா’ மார்ச் 12ம் தேதி தொடங்கும். இதில் 225 மாணவர்கள் சேர்க்கப்படுவர். ஒவ்வொரு ஆண்டும் குரு-சிஷ்ய பாரம்பரிய முறையில் மாணவர் சேர்க்கையை ராஷ்ட்ரிய ஆயுர்வேத வித்யா பீடம் மேற்கொள்கிறது.
இந்தியாவிலும், வெளிநாடுகளிலும் ஆயுர்வேத வளர்ச்சிக்கும், பிரச்சாரத்துக்கும், தங்கள் வாழ்க்கை முழுவதும் சிறந்த பங்களிப்பை அளித்த டாக்டர்.சுபாஷ் ரானாடே மற்றும் வைத்திய தாராசந்த் சர்மா ஆகியோருக்கு வாழ்நாள் சாதனையாளர் விருதை ஆயுஷ் அமைச்சர், இந்த பட்டமளிப்பு விழாவில் வழங்குகிறார்.
சுபாஷ் ரானாடே, ஆயுர்வேத துறையில் முன்னணி கல்வியாளர் மற்றும் மருத்துவர் ஆவார்.. ஆயுர்வேதம், யோகா பற்றி இவர் 155 புத்தகங்களை எழுதியுள்ளார். புனே பல்கலைக்கழகத்தின் ஆயுர்வேத துறை தலைவராகவும், புனேவில் உள்ள அஸ்தாங் ஆயுர்வேத கல்லூரியின் முதல்வராகவும் இவர் பணியாற்றியுள்ளார்.
வைத்திய தாராசந்த் சர்மா கடந்த 1967ம் ஆண்டிலிருந்து ஆயுர்வேத துறையில் சேவை செய்கிறார். பல ஆயுர்வேத மையங்களில் இவர் பணியாற்றி பல விருதுகளை பெற்றுள்ளார். நாடி வைத்தியத்தில் இவர் நிபுணர். ஆயுர்வேதத்தில் இவர் 21 புத்தகங்களை எழுதியுள்ளார்.
மேலும் விவரங்களுக்கு இந்த ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1804421